A Worried Mother to Zenon
Material: papyrus
Place: unbekannt
Categories: Brief (privat)
Simale an Zenon
Sohn
Krankheit
Mißhandlung
Dienstverhältnis
Σιμάλη Ἡροφάντου μητὴρ Ζήνωνι χαίρειν. ἀκούσασα ἠνωχλῆσθαί μου τ[ὸ παι]
δάριον καὶ σφοδρότερον, παρεγενόμην πρὸς ὑμᾶς καὶ ἐλθοῦσα ἤθελον ἐντυχεῖν σοι ὑ[πὲρ τῶν] 
αὐτῶν τούτων. ἐπεὶ δέ με Ὀλυμπιχ[ὸ]ς ἐκώλυσεν τοῦ μὴ ἰδεῖν σε, ε[ἰ]σεκομίσθην πρὸ[ς τὸ] 
παιδίον ὥς ποτʼ ἠδυνάμην, καὶ εὗρον αὐτὸν καὶ  καὶ ἤ[δη ][ι]
κανομ μοι ἦν ὁρῶσαν ἐκεῖνον λυπεῖσθαι. ἀλλʼ ἐπιπαραγενόμενος Ὀλυμπιχὸς ἔφη αὐτὸ[ν] 
τύπτων σαπρὸν ποιή[σε]ιν ἢ πεπο[ί]ηκεν ὃς ἤδη σχεδὸ[ν] ἦν  δέομαι οὖν σου 
καὶ ἱκετεύω ἐπιστροφὴν ποιήσασθαι περὶ τούτων καὶ ἀναγγεῖλαι Ἀπολλωνίωι ὅν [τινα] 
τρόπον μου ὑβριζόμενον τὸ παιδίον διατετέληκεν ὑπʼ Ὀλυμπιχοῦ ὡς καὶ τῆς νόσου τ[οῦ]
τον μεταίτιον γεγενῆσθαι. ἐγὼ γὰρ πρὸς τῶι μηδʼ εἰληφέναι μηθὲν ἐνιαυτοῦ ἤδ[η] 
ἀλλʼ ἢ τὴν μνᾶν καὶ τρεῖς ἀρτάβας σίτου τοῦ Δύστρου μηνὸς οὗ εἰσπορεύεται Ἡρόφα[ντος] 
πρὸς ὑμᾶς. τὴν μὲν οὖν Ἀπολλωνίου εὔνοιαν καὶ τὴν σὴν ἀναγγέλλει μοι αὐτὸ τὸ παι[δά]
ριον ἣν ἔχοντες διατελεῖτε εἰς αὐτόν. ἀξιῶ οὖν σε ἅμα δὲ καὶ δέομαι εἴ τι συντε[λεῖν τέ]
ταχε Ἀπολλώνιος αὐτῶι ὀψώνιον ἀποδοθῆναί μοι. γίνωσκε δέ, ὡς ἂν τάχιστα αὐτὸν 
ὁ θεὸς ἀφῇ, καταστήσω αὐτὸν πρὸς ὑμᾶς ἵνα καί σε ἴδω ὑπὲρ τῶν λοιπῶν. τὰ δὲ λοιπὰ 
πυνθάνου τοῦ φέροντός σοι τὰ γράμματα. οὐ γὰρ ἀλλότριος ἡμῖν ἐστιν. 
 εὐτύχει.
[Σ]ιμάλ[η]ς τῆς [Ἡ]ρ[ο]φ[άντου μητρός]. 
 κη Περιτίου ϛ. 
ἐν τῶι Βερενίκης Ὅρμωι. 
Ζήνωνι